دیلمان زلزله‌سیندن اوّل کندین قورولدوغو مکان ایندی کند یئری آدلانان منطقه ده یئر آلیردی و اهالی‌نین دئدیگینه گؤره اوست چیچک و آشاغی چیچگه بؤلونوردو. کندین بیر نئچه تاریخی یئری واردیر او جومله دن: کافیر تپه، اوچ قارداشلار قبیری، گیرده‌سره، گیجَلن، داشلار. و بیرده کندین مرکزینده اولان شهید تپه‌سی (مراد شهیدی تپه‌سی و یا شئیید بؤیرو) قبریستانلیغی‌دیر. بیرینجی دونیا ساواشی سیراسیندا آذربایجان ی روسلار و ارمنی‌لرین ایشغالیندان قورتارماق اوچون کؤمگینه گلن عثمانلی اوردوسونون شهیدلری مزارلیغی‌دیر (823 شهید آواجیق دؤیوشو). بو مزارلیق مسجید حَیَطینی بؤیوتمک سببی ایله بؤیوک بیر خسارته معروض قالمیشدی.